b'\n_START_ARTICLE_\nSuberiinihappo\n_START_SECTION_\nOminaisuudet\n_START_PARAGRAPH_\nHuoneenl\xc3\xa4mp\xc3\xb6tilassa suberiinihappo on valkoisia kiteit\xc3\xa4. Yhdiste liukenee vain niukasti veteen, hieman dietyylieetteriin ja hyvin etanoliin. Suberiinihappo on kahdenarvoinen heikko happo ja sen pK\xe2\x82\x90-arvot ovat 4,5 ja 5,4.\n_START_SECTION_\nValmistus ja k\xc3\xa4ytt\xc3\xb6\n_START_PARAGRAPH_\nEnsimm\xc3\xa4isen kerran suberiinihappoa valmisti Luigi Valentino Brugnatelli vuonna 1781 hajottamalla luonnonkorkkia typpihapon avulla. Teollisessa mittakaavassa k\xc3\xa4ytettyj\xc3\xa4 menetelmi\xc3\xa4 suberiinihapon valmistukseen ovat syklo-okteenin otsonolyysi, risiini\xc3\xb6ljyhapon hapetus typpihapolla, syklo-oktanonin hapetus typpihapolla ja 1,6-heksaanidiolin karbonylointi nikkelikarbonyylin toimiessa katalyyttin\xc3\xa4. Aineen valmistamiseen on my\xc3\xb6s useita muita laboratoriomittakaavaan soveltuvia menetelmi\xc3\xa4._NEWLINE_Suberiinihaposta voidaan valmistaa polyestereit\xc3\xa4 ja polyamideja. T\xc3\xa4llainen on esimerkiksi suberiinihapon ja heksametyleenidiamiinin muodostama Nylon 6,8. Yhdisteest\xc3\xa4 saatavia suberaattiestereit\xc3\xa4 k\xc3\xa4ytet\xc3\xa4\xc3\xa4n muun muassa voiteluaineina.'